Jakob Ekman
Store norske leksikon,Religion og filosofi,Religioner og livssyn,Kristendom,Kristne trossamfunn
Jakob Ekman var en svensk teolog og riksdagsmann, en av stifterne av Svenska missionsförbundet (1878) og fra 1886 formann der. Han tok avskjed som prest i den svenske kirke i 1879 på grunn av avvikelser i sakramentlære og kirkesyn og ble forstander for Missionsförbundets predikantskole. Han ble siden forkjemper for frikirkelige idealer.
Som riksdagsmann fremsatte han lovforslag om borgerlig vigsel for alle som ønsket det. I 1900 utgav han et skrift mot barnedåpen, og forkastet senere læren om de evige helvetesstraffer. Da han ble kraftig imøtegått av Paul Peter Waldenström, tok han avskjed fra forbundet 1904 og ble direktør for et forsikringsselskap. Utvalgte utgivelser Illustrerad missionshistoria (1889–91, 2 bind)  Den inre missionens historia (1896–1902, 5 bind) Les mer i Store norske leksikon frikirke kristendom